CELEX: 62019TA0355
Language: el
Date: 2021-06-16 00:00:00
Title: Υπόθεση T-355/19: Απόφαση του Γενικού Δικαστηρίου της 16ης Ιουνίου 2021 — CE κατά Επιτροπής των Περιφερειών («Υπαλληλική υπόθεση – Έκτακτοι υπάλληλοι – Άρθρο 2, στοιχείο γ', του ΚΛΠ – Σύμβαση αορίστου χρόνου – Πρόωρη καταγγελία της σύμβασης κατόπιν ειδοποίηση – Άρθρο 47, στοιχείο γ', σημείο i, του ΚΛΠ – Διάρρηξη της σχέσης εμπιστοσύνης – Όροι της καταγγελίας – Καταστρατήγηση της διαδικασίας – Δικαίωμα ακροάσεως – Αρχή της χρηστής διοικήσεως – Δικαιώματα άμυνας – Πρόδηλη πλάνη εκτιμήσεως»)

2.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/20
            
         
      Απόφαση του Γενικού Δικαστηρίου της 16ης Ιουνίου 2021 — CE κατά Επιτροπής των Περιφερειών
      (Υπόθεση T-355/19) (1)
      
      («Υπαλληλική υπόθεση - Έκτακτοι υπάλληλοι - Άρθρο 2, στοιχείο γ', του ΚΛΠ - Σύμβαση αορίστου χρόνου - Πρόωρη καταγγελία της σύμβασης κατόπιν ειδοποίηση - Άρθρο 47, στοιχείο γ', σημείο i, του ΚΛΠ - Διάρρηξη της σχέσης εμπιστοσύνης - Όροι της καταγγελίας - Καταστρατήγηση της διαδικασίας - Δικαίωμα ακροάσεως - Αρχή της χρηστής διοικήσεως - Δικαιώματα άμυνας - Πρόδηλη πλάνη εκτιμήσεως»)
      (2021/C 310/24)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: CE (εκπρόσωπος: M. Casado García Hirschfeld, δικηγόρος)
      
         Καθής-εναγομένη: Επιτροπή των Περιφερειών (εκπρόσωποι: S. Bachotet και M. Esparrago Arzadun, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή βάσει του άρθρου 270 ΣΛΕΕ με αίτημα, αφενός, την ακύρωση της απόφασης της 16ης Απριλίου 2019 με την οποία η Επιτροπή των Περιφερειών κατήγγειλε τη σύμβαση εργασίας της προσφεύγουσας-ενάγουσας και, επικουρικώς, της επιστολής της 16ης Μαΐου 2019 με την οποία παρέτεινε την προθεσμία εντός της οποίας η προσφεύγουσα-ενάγουσα μπορούσε να συλλέξει τα προσωπικά της αντικείμενα και να έχει πρόσβαση στο ηλεκτρονικό της ταχυδρομείο κατά την περίοδο ειδοποίησης και, αφετέρου, την αποκατάσταση της υλικής ζημίας και την ικανοποίηση της ηθικής βλάβης που φέρεται ότι υπέστη η προσφεύγουσα-ενάγουσα λόγω των ως άνω αποφάσεων.
      
         Διατακτικό
      
      Το Γενικό Δικαστήριο αποφασίζει:
      
                  1.
               
               
                  Ακυρώνει την απόφαση της Επιτροπής Περιφερειών της 16ης Απριλίου 2019 περί καταγγελίας της σύμβασης εργασίας της CE, όσον αφορά τους ειδικούς όρους της καταγγελίας κατόπιν ειδοποίησης.
               
            
                  2.
               
               
                  Η προσφυγή-αγωγή απορρίπτεται κατά τα λοιπά.
               
            
                  3.
               
               
                  Κάθε διάδικος φέρει τα δικαστικά έξοδά του, συμπεριλαμβανομένων των εξόδων της διαδικασίας ασφαλιστικών μέτρων.
               
            
         (1)  EE C 255 της 29.7.2019.